86 H. J. ROYAARDS 



ex universa Patrul ad nostram, exactis feriis, accesserunt studiosi novitii, 

 ut longe superaret numerum non tantum eorum , qui Academiam relique- 

 rant , verum etiam eorum , qui superioribus annis ad nos accesserant. 

 Tantam probarunt fiduciam nostrates in AcademiA nostrd repositam , ut 

 Studiosorum numerus trecentorum et quinquaginta jam superet. Quis 

 quaeso credat , Nederlandiain , eyasTjV naidsias , exemplum daturam , quod 

 frustra in historia Universitatum Europae cultioris quaesiveris, Academiam 

 sublatam iri florentissimam ? 



Credat Judaeus Apella, non ego ! 



Hac igitur spe freti, Academiae hodieque florentissimae commoda Illi 

 commendamus, qui per duo et quod excurrit saecula salvam sospitemque 

 earn servavit. 



Quid ? quod hoc ipso anno jacturam , quam fecerat Academia morte 

 praestantissimi Baumhaueri, resarcire studuerunt Curatores, annuente 

 Rege Guilielmo III, dum ejus loco substitueret Virum doctissimum 

 Ludovicum Christianum van Goudoever, jam antea, vacante ca- 

 thedra Mulderiana, de Academia et Medicinae studiosis egregie meri- 

 tum. Gratulamur ita Tibi, Vir Cl. , mandatam hanc provinciam extra- 

 ordinariam. Tu, favente Deo, medelam afferas Medicorum ordini, post 

 alteratam Suermanni, Mulderi et Baumhaueri mortem sernel iterum- 

 que afflicto. Diu sis ornamento Academiae et cum Collegia tuis aestuma- 

 tissimis diu Medicinae prodesse, tibi concedat Deus! 



Cum Collegis dico tuis; inter quos hoc ipso die Cl. Dondersium, 

 tamquam nostrum salutare, nobis esse concessum, est quod magnopere 

 gaudeamus. Tu quidem, Vir Clarissime, bene egisti, quod stationem 

 Rheno-Trajectinam haud reliqueris, dum ad Groninganam cathedram ordi- 

 nariam te vocaret decretum Regis et Curatorum providentia. Vestigia 

 pressisti omnium eorum Professorum , qui per saeculum undevicesimum tibi 

 praeiverant, Cathedram Ultrajectiham nulli alii cedendam statuentes. Hoc 

 te monuerant Heringa, Heusdius, Mollius, aliique quos superstites 

 vides. Sit tuum nomen in provectam usque , fieri si possit , senectutem 

 Academiae Rheno-Trajectinae decori, ut in dies magis magisque hie vigeant 

 Medicorum studia ! 



